بو گون یوفا شامپیون‌لار لیگینده 1/4 فینال مرحله‌سینده داها ایکی اویون کئچیریلیب.
بئله‌لیکله قاره نین ان نفوذلو کلوب تورنیرینده یاریم فینالین بوتون ایشتیراکچی‌لاری بللی اولوب.
گئجه‌نین هر ایکی اویونو هئچ-هئچه بیتیب. اینگیلتره تمثیلچی‌سی "لیورپول" پورتوقالیادا غالیب (3:1) گلدیگی "بنفیکا"نی ائوده مغلوب ائده بیلمه‌سه ده، 3:3 حسابی یاریمفینالا آدلاماغا کیفایت ائدیب.
دیگر اینگیلتره کلوبو "منچستر سیتی" ایسه ایسپانیادا مادرید "آتلتیکو"سو ایله سفر ماتچیندا اوز-اوزه گلیب. جاواب اوینوندا قاپی‌لارا گل وورولمادیغیندان، ایلک گؤروش‌دکی مینیموم حساب‌لی غلبه "شهرلی‌لر"ی فینالین بیر آددیم‌لیغینا داشیییب.
قئید ائدک کی، یاریم فینالدا "لیورپول" ایسپانیا "ویارئال"ی ایله، "منچستر سیتی" ایسه "رئال مادرید"له قارشی‌لاشا‌جاق. باشقا سؤزله، یاریم فینالدا اینگیلتره-ایسپانیا دوئل‌لری باش توتا‌جاق.
شامپیونلار لیگی، 1/4 فینال
جاواب اویون‌لاری
13 آوریل
"لیورپول" (اینگیلتره) - "بنفیکا" (پورتوقالیا) 3:3
ایلک اویون - 1:3
"آتلتیکو مادرید" (ایسپانیا) - "منچسترسیتی" (اینگیلتره) 0:0
ایلک اویون - 1:0
